การตลาดแนวใหม่ เพื่อเพิ่มยอดขายในช่วงเศรษฐกิจชะลอตัว ของร้านอาหารในกรุงลอนดอน
ร้านอาหารในกรุงลอนดอนร้านหนึ่ง กำลังพยายามทดลองทำตลาดแนวใหม่ เพื่อเพิ่มยอดขายของร้านในช่วงเศรษฐกิจชะลอตัว
คุณ Peter Ilicยังสนับสนุนให้ร้านอาหารอื่นๆ ลองทำการตลาดลักษณะเดียวกันโดยบอกว่าเป็นธุรกิจที่ดีและเหมาะสม ในช่วงภาวะเศรษฐกิจเช่นนี้ภาวะเศรษฐกิจที่ผู้คนต่างเสาะหาอาหารอร่อย และราคาถูกที่สุดเท่าที่จะทำได้แต่เคล็ดลับก็คือ อาหารต้องอร่อยจริงและบริการต้องดีด้วย เพราะเกิดลูกค้าทานแล้วตีราคาเป็น0 ขึ้นมา คงจะไม่ดีแน่ใช่ไหม นอกร้านอาหาร Little Bay ในเขต Farringdon ในกรุงลอนดอนมีลูกค้าต่อแถวยาวเพื่อรอรับประทานอาหารกลางวันในร้านแห่งนี้ ภายในร้านพนักงานต่างทำงานอย่างขมีขะมัน เพื่อบริการลูกค้าในช่วงเวลาเร่งรีบตอนพักกลางวันดูๆ แล้วร้าน Little Bay ก็เหมือนกับร้านอาหารทั่วๆ ไปในกรุงลอนดอนแต่สิ่งหนึ่งที่แปลกออกไป คือร้านนี้ไม่มีราคาอาหารแสดงอยู่ที่เมนู คุณ Peter Ilic เจ้าของร้าน LittleBay บอกว่าลูกค้าจะเป็นผู้ตัดสินใจเองว่าอาหารที่เพิ่งทานไปนั้นมีราคาเท่าไหร่อาจจะดูว่าเสี่ยงแต่คุณ Ilic ยืนยันว่าผลลัพธ์ที่ออกมาน่าพอใจมาก เจ้าของร้านใจถึงผู้นี้บอกว่าหลังจากใช้การตลาดแบบใหม่นี้แล้ว มีลูกค้าเพิ่มขึ้นถึง 2 เท่ายังไม่นับรวมลูกค้าที่ถูกปฎิเสธไปเป็นจำนวนมาก เนื่องจากร้านเต็มสำหรับรายได้ก็ค่อนข้างดีเลยทีเดียว เพราะโดยเฉลี่ยลูกค้าจะจ่ายค่าอาหารสูงกว่าราคาอาหารจริงนิดหน่อยและเพราะธุรกิจกำลังไปได้สวยเช่นนี้ คุณ Ilicจึงมีแผนจะยืดเวลาใช้แผนการตลาดแบบนี้ไปอีกหนึ่งเดือนเต็มสำหรับบรรดาลูกค้าเองก็บอกว่าชอบแนวคิดแบบจ่ายตามความสมัครใจเช่นกัน ลูกค้าคนหนึ่งบอกว่าจริงๆ แล้วก็ต้องการจ่ายเงินน้อยที่สุดเท่าที่จะทำได้แต่เมื่อรับประทานแล้วก็รู้สึกว่าอาหารก็อร่อยดี จะจ่ายน้อยก็กระไรอยู่อีกคนบอกว่า อาหารอร่อยมาก แม้จะไม่รู้ราคาอาหารมาก่อนแต่ก็คิดว่าต้องแพงแน่ๆ เศรษฐกิจอังกฤษถดถอยมานานหลายเดือนแล้วร้านอาหารหลายร้านโดยเฉพาะรอบๆ เขตศูนย์กลางทางการเงินในกรุงลอนดอนต่างประสบปัญหาไปตามๆ กัน แต่เจ้าของร้าน Little Bay บอกว่าเขาพยายามแปรวิกฤตให้เป็นโอกาส ทั้งโอกาสทางธุรกิจของตัวเอง และโอกาสสำหรับคนตกงานให้ยังมีอาหารอร่อยราคาถูกทาน